CELEX: 62008CN0148
Language: da
Date: 2008-04-09 00:00:00
Title: Sag C-148/08: Anmodning om præjudiciel afgørelse indgivet af Juzgado de lo Mercantil de Málaga (Spanien) den 9. april 2008 — Finn Mejnertsen mod Betina Mandal Barsøe

7.6.2008   
            
            
               DA
            
            
               Den Europæiske Unions Tidende
            
            
               C 142/19
            
         Anmodning om præjudiciel afgørelse indgivet af Juzgado de lo Mercantil de Málaga (Spanien) den 9. april 2008 — Finn Mejnertsen mod Betina Mandal Barsøe
   (Sag C-148/08)
   (2008/C 142/31)
   Processprog: spansk
   Den forelæggende ret
   Juzgado de lo Mercantil
   Parter i hovedsagen
   
      Sagsøger: Finn Mejnertsen
   
      Sagsøgt: Betina Mandal Barsøe
   Præjudicielle spørgsmål
   
               1)
            
            
               Skal Danmark med henblik på anvendelsen af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, anses for en medlemsstat som omhandlet i artikel 16 i forordning (EF) nr. 1346/2000 om konkurs (1)?
            
         
               2)
            
            
               Bevirker den omstændighed, at den nævnte forordning er omfattet af denne protokol, at forordningen ikke er en del af fællesskabsretten i dette land?
            
         
               3)
            
            
               Indebærer den omstændighed, at forordning nr. 1346/2000 ikke er bindende for og ej heller finder anvendelse i Danmark, at andre medlemsstater ikke skal anvende denne forordning i forbindelse med anerkendelse og fuldbyrdelse af retsafgørelser om indledning af konkursbehandlinger afsagt i dette land? Eller forholder det sig tværtimod sådan, at andre medlemsstater, medmindre de har truffet forbehold, har pligt til at anvende denne forordning, når retsafgørelsen om konkurs er afsagt i Danmark, og anmodningen om anerkendelse og fuldbyrdelse indgives i andre medlemsstater, herunder navnlig Spanien?
            
         
      (1)  Rådets forordning af 29.5.2000, EFT L 160, s. 1.